Malhelbeka kukolo

La Malhelbeka kukolo, Coccyzus melacoryphus, estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la Geococcyx, la aniojn, kaj la centropojn.HBW and BirdLife International (2021) Handbook of the Birds of the World kaj BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi regule troviĝas en ĉiu kontinenta sudamerika lando escepte Ĉilio plus en Galapagoj. Ĝi vivis ankaŭ kiel vaganto en Ĉilio kaj kelkaj aliaj landoj kaj insuloj.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La Malhelbeka kukolo estas monotipa.

Aspekto
La malhelbeka kukolo estas 25 ĝis 28 cm longa, ĉirkaŭ duono de kiu estas la vosto. Maskloj pezas ĉirkaŭ 42 ĝis 54 g kaj inoj ĉirkaŭ 50 ĝis 66 g. Maskloj kaj inoj havas la saman plumaron. Ili havas grizan kronon kaj nukon kaj grizecbrunajn suprajn partojn. Iliaj flugiloj estas pli malhele grizecbrunaj sen ruĝecbruna koloro. La supra surfaco de ilia vosto estas bruna; la malsupra flanko de la centra paro da plumoj estas bruna kun nigraj pintoj, la sekva paro nigreca kun mallarĝaj blankaj pintoj, kaj la cetero nigra kun larĝaj blankaj pintoj. Ilia vizaĝo estas griza kun larĝa nigra "masko" preter la okulo, kiu estas ĉirkaŭita de mallarĝa ringo de cedroflava, olivecflava aŭ griza nuda haŭto. Iliaj subaj partoj estas palflavaj kun la brusto iom pli malhela ol la cetero; la flankoj de la brusto kaj flankoj estas grizaj. Junuloj similas al plenkreskuloj sed pli senkoloraj, kun brunaj krono kaj nuko, grizaj pintoj sur la vostoplumoj, kaj foje ruĝecbrunaj en la flugiloj.Damon, A. (2020). Dark-billed Cuckoo (Coccyzus melacoryphus), versio 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 24an de Septembro, 2022

Distribuado kaj habitato
La malhelbeka kukolo troviĝas regule tra granda parto de Sudameriko krom en Ĉilio, kie ĝi troviĝas kiel vaganto. Ĝi ankaŭ loĝas en la Galapagoj. Krom en Ĉilio, ĝi troviĝas kiel vaganto en Klipertono, Panamo, Trinidado, la Malvinoj, Grenado, Florido kaj Teksaso. Ĝi loĝas en vasta gamo da pejzaĝoj, inkluzive de la interno kaj randoj de tropikaj falfoliaj, ĉe riveraj kaj maturaj sekundaraj arbaroj kaj manglejoj. Ĝi ĝenerale estas birdo de la malaltebenaĵoj sub 950 m, sed ĝi estis dokumentita ĝis 3 600 m.

Kutimaro
Movoj
La malhelbeka kukolo estas tutjara loĝanto en la Galapagoj kaj okcidente de Andoj en Kolombio, Ekvadoro, kaj eble Peruo. Tiuj en suda Brazilo, Urugvajo, kaj Argentino reproduktiĝas tie kaj migras norden por la suda vintro (marto ĝis oktobro). Tiuj reproduktiĝantaj sur la Venezuelaj Llanos inter majo kaj oktobro moviĝas suden post nestado. La specio ĉeestas en plejparto de la Amazona baseno nur dum la suda vintro.

Manĝado
La dieto de la malhelbeka kukolo estas preskaŭ tute insektoj, kaj plenkreskaj kaj larvaj.

Reproduktado
La nesto de la malhelbeka kukolo estas plata platformo farita el bastonetoj kaj metita en arbon aŭ arbuston. En plejparto de sia teritorio ĝi demetas du aŭ tri ovojn, sed en Argentino la ovodemetado estas pli ofte de tri ĝis kvar kaj foje kvin. La ovoj estas verdecbluaj. Kovado komenciĝas per la unua ovodemetado, do eloviĝo estas nesinkrona kaj la idoj malsamas laŭ grandeco.

Statuso
La IUCN taksis la malhelbekan kukolon kiel Malplej Zorgiga. Ĝi havas ekstreme grandan teritorion, kaj kvankam ĝia populacio ne estas konata, oni kredas, ke ĝi estas stabila. Neniuj tujaj minacoj estis identigitaj. Ĝi estas konsiderata sufiĉe ofta tra sia tuta teritorio.

 Referencoj  

 Handbook of the Birds of the World Vol 4, Josep del Hoyo eldonisto, ISBN 84-87334-22-9
 "National Audubon Society" The Sibley Guide to Birds, de David Allen Sibley, ISBN 0-679-45122-6

 Eksteraj ligiloj 
Dark-billed Cuckoo photo gallery VIREO 
Photo-High Res; Article geometer–"Brazil Birds"

Kategorio:Nestoparazitoj
Kategorio:Kukoledoj
Kategorio:Birdoj de Sudameriko